Source: http://www.ziarulderoman.ro/hcm-roman-spera-sa-produca-surpriza-la-galati/
Timestamp: 2020-07-06 12:06:24+00:00

Document:
HCM Roman speră să producă surpriza la Galați – Ziarul de Roman
HCM Roman speră să producă surpriza la Galați
Ziarul de Roman 27/01/2012 12:22	0
Sîmbătă, de la ora 11, HCM Roman întîlnește în deplasare pe Oțelul Galați, în cadrul unui meci contînd pentru etapa a 12-a a Ligii Naționale de handbal.
HCM Roman va juca sîmbătă, 28 ianuarie, în deplasare, cu Oțelul Galați, în etapa a 12-a a Ligii Naționale feminine de handbal, penultima a turului. Echipa de la malul Dunării este redutabilă pe teren propriu, unde a realizat punctaj maxim, astfel că pornește cu prima șansă la victorie, chiar dacă, după etapa a opta, a pierdut trei jucătoare. Tot cu trei jucătoare s-a redus și lotul echipei pregătite de Corneliu Bădulescu și Dan Moisii, după etapa a noua. Cum Nicoleta Rusu este accidentată, variantele de echipă ale tehnicienilor romașcani sînt reduse, dar, chiar și în aceste condiții, HCM a obținut două victorii în precedentele două partide, iar acum speră să producă o surpriză la Galați. Această versiune este alimentată și de înfrîngerea Oțelului în fața Constanței, o echipă mai slab cotată, dar care a găsit calea către un succes la scor. În plus, moralul echipei romașcane este ridicat și de evoluțiile foarte bune din ultimele două partide. Jocul va avea loc cu începere de la ora 11 și va fi arbitrat de cuplul doljean Barcan / Ciurea.
De la începutul campionatului, Oțelul a cîștigat opt meciuri, a încheiat unul la egalitate și a pierdut două. Rezultatele echipei gălățene: 29-24 cu Cluj (acasă), 24-21 cu CSM București (deplasare), 24-22 cu Corona Brașov (a), 29-24 cu CSM Bacău (d), 25-22 cu Zalău (a), 22-23 cu Brăila (d), 36-17 cu Baia Mare (a), 20-20 cu CSM Cetate Deva (d), 30-21 cu CSM Ploiești (a), 22-31 cu Constanța (d), 31-24 cu SCM Craiova (a).
De cealaltă parte, HCM Roman are patru victorii, un rezultat de egalitate și șase înfrîngeri: 27-28 cu Oltchim (acasă), 26-30 cu Universitatea Jolidon Cluj (deplasare), 33-27 cu CSM București (a), 23-32 cu Corona Brașov (d), 30-26 cu CSM Bacău (a), 19-26 cu HC Zalău (d), 25-28 cu Dunărea Brăila (a), 22-25 cu HCM Baia Mare (d), 26-26 cu Cetate Deva (a), 24-23 cu CSM Ploiești (d), 26-22 cu Constanța (a). La capitolul similitudini, se observă că ambele formații au făcut egal cu Deva, în rest rezultatele fiind în general favorabile Galațiului, cu excepția rezultatului surpriză cu Constanța.
Etapa a 12-a va începe vineri, 27 ianuarie, cu partida CSM Ploiești – Universitatea Jolidon Cluj. În aceeași zi este programat și meciul dintre Dunărea Brăila și CSM 2010 Bacău. Celelalte jocuri vor avea loc sîmbătă, 28 ianuarie, după următorul program: Universitatea Neptun Constanța – Oltchim Rîmnicu Vîlcea, SCM Craiova – HC Zalău, HCM Baia Mare – Corona 2010 Brașov, CSM Cetate Devatrans – CSM București.
1 Oltchim 11 11 0 0 386-268 22
2 Zalău 11 8 1 2 292-243 17
3 Galați 11 8 1 2 292-249 17
4 Brăila 11 7 1 3 309-289 15
5 Cluj 11 7 1 3 311-298 15
6 Brașov 11 5 0 6 283-275 10
7 Ploiești 11 4 1 6 285-296 9
8 Roman 11 4 1 6 281-293 9
9 Constanța 11 4 1 6 277-297 9
10 Baia Mare 11 4 1 6 269-321 9
11 Deva 11 3 2 6 249-281 8
12 București 11 3 1 7 293-320 7
13 Bacău 11 2 1 8 268-316 5
14 Craiova 11 1 0 10 249-298 2
LPS Roman oganizează turneu semifinal la handbal, junioare III
Sport 3026 handbal 912 HCM Roman 546 Liga Natioanal de Handbal 2 Otelul Galati 6
Junioarele 1 de la LPS Roman au meci acasă
Comunicat de presă – Campanie de informare a cetățenilor români care pleacă la muncă în străinătate

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM